b'\n_START_ARTICLE_\nJosef To\xc5\xa1ovsk\xc3\xbd\n_START_PARAGRAPH_\nJosef To\xc5\xa1ovsk\xc3\xbd (s. 28. syyskuuta 1950 N\xc3\xa1chod), pankkiiri ja poliitikko, oli T\xc5\xa1ekin p\xc3\xa4\xc3\xa4ministeri 17. joulukuuta 1997 \xe2\x80\x93 17. hein\xc3\xa4kuuta 1998._NEWLINE_To\xc5\xa1ovsk\xc3\xbd opiskeli ulkomaankauppaa Prahassa ja meni 1973 valmistuttuaan T\xc5\xa1ekkoslovakian valtionpankin teht\xc3\xa4viin. H\xc3\xa4n liittyi 1976 T\xc5\xa1ekkoslovakian kommunistipuolueeseen, jonka j\xc3\xa4sen oli 1989 asti. H\xc3\xa4n harjoitteli Isossa-Britanniassa ja Ranskassa ja ty\xc3\xb6skenteli Lontoossa pankin teht\xc3\xa4viss\xc3\xa4. Joulukuussa 1989 h\xc3\xa4net nimitettiin T\xc5\xa1ekkoslovakian valtionpankin johtoon. Tammikuusta 1993 h\xc3\xa4n oli T\xc5\xa1ekin valtionpankin kuvern\xc3\xb6\xc3\xb6ri._NEWLINE_Klausin hallituksen kaaduttua presidentti Havel nimitti puolueiden ulkopuolisen To\xc5\xa1ovsk\xc3\xbdn muodostamaan virkamieshallituksen seuraaviin vaaleihin saakka. Hein\xc3\xa4kuussa 1998 h\xc3\xa4n palasi T\xc5\xa1ekin keskuspankin (\xc4\x8cNB) johtoon._NEWLINE_1. joulukuuta 2000 l\xc3\xa4htien To\xc5\xa1ovsk\xc3\xbd on ollut Financial Stability Instituten johdossa, joka on Kansainv\xc3\xa4lisen j\xc3\xa4rjestelypankin alainen laitos._NEWLINE_H\xc3\xa4n oli Ven\xc3\xa4j\xc3\xa4n nimitt\xc3\xa4m\xc3\xa4 ehdokas IMF:n johtoon Ranskan ja Euroopan unionin Dominique Strauss-Kahnia vastaan Rodrigo Raton j\xc3\xa4\xc3\xa4ty\xc3\xa4 ennenaikaisesti el\xc3\xa4kkeelle lokakuussa 2007.'